ગુજરાત વિધાનસભાની ચૂંટણીને જોતા કોંગ્રેસના ઉપાધ્યક્ષ રાહુલ ગાંધી હાલ મધ્ય ગુજરાતની ત્રણ દિવસની મુલાકાતે છે. આ પ્રસંગે રાહુલ ગાંધીએ મોદી સરકાર અને તેમની નીતિ પર ટિપ્પણી કરવાનો એક મોકો છોડ્યો નહતો. ગુજરાત પહોંચી રાહુલ ગાંધીએ જીએસટી પર મોદી સરકારને આડે હાથે લેતા કહ્યું કે સરકારે કોઇની પણ વાત સાંભળ્યા વગર જીએસટીને લાગુ કરી લીધી. તેમણે કહ્યું કે જીએસટીના નામે 5 રીતના ટેક્સ વસૂલાઇ રહ્યા છે. નાના વેપારીઓ મહિનાના 3 ફોર્મ કેવી રીતે ભરે. સરકારના આ પગલાના કારણે નાના વેપારીઓ અને ખેડૂતોને ભારે નુક્શનાન થયું છે. નાના વેપારીઓનો વેપાર બંધ થઇ ગયો છે.